Reformat në imigracion, shpresa për përparim
Dy senatorët republikanë kanë propozuar masa për forcimin e kontrollit kufitar që mund të sjellin miratimin e ligjit në Senat
Një arritje e rëndësishme po merr formë në përpjekjet për reforma në ligjet e imigrationit. Një propozim dypartiak është hartuar në Senat për shtimin e sigurisë kufitare. Kjo është një ndër kërkesat qendrore të ligjvënësve republikanë: Shumë senatorë republikanë kanë thënë se nuk do të votojnë pro reformave në imigracion nëse ligjet e reja nuk përfshijnë masa të forta dhe të verifikueshme për të kontrolluar dhe mbrojtur kufijtë e Amerikës nga dyndja e imigrantëve ilegalë. Ndër ta është Senatori John Hoeven: Mosmarrëveshjet lidhur me hapat konkretë për kontrollin e kufirit kishin kërcënuar vënien në rrezik të projekt-ligjit, që do t’u ofronte të drejtën e shtetësisë 11 milionë imigrantëve të paligjshëm në Shtetet e Bashkuara. Por dje u shfaq shpresa e përparimit. Senatori Hoeven dhe Senatori Bob Corker, të dy republikanë, njoftuan një amendament kompromisi të negociuar me grupin dypartiak që hartoi projekt-ligjin origjinal. Sipas projekt-ligjit, do të shtohen radhët e rojeve të kufirit me 20 mijë të tjerë, do të ngrihet një gardh prej më shumë se 1 mijë kilometrash përgjatë kufirit me Meksinë si dhe do të modernizohet teknologjia e kontrollit të kufirit. Legalizimi i statusit të imigrantëve pa dokumenta do të realizohej vetëm nëse përmbushen këto kushte. Senatori Corker: Megjithatë, Senatorët republikanë mbeten të lëkundur, përfshirë Ted Cruz. Megjithatë, mundësia e një zgjidhjeje me mbështetje dypartiake lidhur me një çështje kaq të nxehtë, u përshëndet nga grupi i tetë senatorëve që hartuan projekt-ligjin. Një ndër ta është Senatori demokrat Charles Schumer. Amendamenti i sigurisë së kufirit mund të hidhet në votë javën e ardhshme. Udhëheqësi i shumicës në Senat Harry Reid tha se synon që dokumenti të miratohet brenda dy javësh. Nëse miratohet, do t’i dërgohet Dhomës së Përfaqësuesve, ku presioni për forcimin e kontrollit kufitar do të jetë edhe më i madh se në Senat.